แนวโน้มหุ้นเช้าย่อตัวลงก่อนลุ้นรีบาวด์
นักวิเคราะห์คาด แนวโน้มดัชนีเช้าย่อตัวลงก่อนลุ้นรีบาวด์ จับตาตัวเลขเศรษฐกิจจีน
9 พ.ย. 2555

นักวิเคราะห์คาด แนวโน้มดัชนีเช้าย่อตัวลงก่อนลุ้นรีบาวด์ จับตาตัวเลขเศรษฐกิจจีนน.ส.มยุรี โชวิกรานต์ ผู้อำนวยการอาวุโสฝ่ายวิเคราะห์หลักทรัพย์ บล.เมย์แบงก์กิมเอ็ง(ประเทศไทย) กล่าวว่า แนวโน้มตลาดหุ้นไทยวันนี้อาจเปิดย่อตัวลงเล็กน้อยมาที่แนวรับ 1,285 จุด เพื่อรอดูตัวเลขเศรษฐกิจจีนคือผลผลิตภาคอุตสาหกรรมว่าจะออกมาอย่างไร หากออกมาดีกว่าที่ตลาดคาดการณ์ก็อาจทำให้ดัชนีตลาดหุ้นไทยมีโอกาสฟื้นตัวในรูปแบบของ Technical rebound ขึ้นไปได้  อย่างไรก็ตาม แรงขายที่มีต่อเนื่องในช่วงสองวันที่ผ่านมาก็น่าที่จะเพียงพอที่จะทำให้ตลาดโดยรวมของเราเริ่มเห็นการยืนได้ในระดับ 1,285 จุด ขณะที่ตลาดภูมิภาคอ่อนตัวลงในเช้าวันนี้ ให้กรอบแกว่งตัววันนี้ที่ แนวต้าน 1,295 / 1,300 จุด และแนวรับ 1,285 จุด